Evenkia - Wikipedia

# Evenkia

### Frå Wikipedia – det frie oppslagsverket

Evenkijskij avtonomnyj okrug
(før 1. januar 2007

Evenkia sitt flagg |

Hovudstad | Tura
Areal - Totalt - % vatn | Rangering: 4. 767 600 km² Ukjent
Innbyggjartal - totalt - folketettleik | Rangering: 88. ca. 17 300 (2006) ca. 0,02/km²
Føderalt distrikt | Sibir
Økonomisk region | Aust-Sibir
Regionsnummer | 88
Offisielt språk | Russisk
Guvernør | Boris Zolotarjov
Nasjonalsong |
Tidssone | UTC +0700

Evenkia (russisk Эвенкийский автономный округ) var fram til 1. januar 2007 eit sjølvstyrt distrikt (okrug) i Russland. Evenkia var del av Krasnojarsk kraj, men samstundes eit av dei 88 føderasjonssubjekta i den russiske føderasjonen. Hovudstaden var Tura, arealet var 767 600 km² og innbyggjartalet er 17 300 (2006). Frå 1. januar 2007 er Evenkia ein vanleg rajon (kommune) i Krasnojarsk kraj.

## [endre] Geografi

Evenkia er det minst tettbygde området i Russland og er mindre tettbygd enn Grønland. På eit område omlag like stort som Noreg og Sverige til saman bur det om lag like mange menneske som på Stord. Evenkia ligg i den sentrale delen av den sibirske vidda. Det høgaste punktet er fjellet Kamen (1701 m.o.h.). Store område i nord har permafrost, men omlag 80% av området er taiga. Middeltemperaturen i januar er -34 grader celsius, i juli +15 grader celsius.

Reindrift er ein utbreidd leveveg. Ein håpar å utvikla oljeverksemd og turisme.

Jernbane eller vegar fins praktisk talt ikkje. Kommunikasjonsmiddel er hovudsakleg elvebåt, fly eller reinsdyr.

## [endre] Demografi og etnisk samansetjing

Folketalet i 2002 var på 17 697. Av desse var det (i folketeljinga frå 2002) representantar frå 67 etniske gruppar, m.a. 10958 russarar (62 %), 3802 evenkar (21,5 %) 991 jakutar (5.6%), 550 ukrainarar (3.1%), 211 ketar (1.2%), 162 tatarar (0.91%), 152 khakassar (0.86%), 127 volgatyskarar (0.72%) og så vidare.

Som andre autonome okrugar er Evenkia bygd opp rundt ein minoritet, i dette tilfelle evenkane, som snakkar evenkisk, eit tungusisk språk.

## [endre] Historie

Evenkia har vore del av Russland sidan 1600-talet. Både i tsar-tida og sovjet-tida var det fangeleirar for politiske fangar her. 30. juni 1908 var Evenkia åstad for ein av dei største naturlege eksplosjonane på jorda i moderne tid. Eit område på over 3000 km² med skog vart lagt flatt etter ein eksplosjon på mellom 10 og 15 megatonn, forårsaka av ein meteoritt. Området er så øde at den første ekspedisjonen ikkje nådde fram til eksplosjonsstaden før i 1927.

Det autonome området vart oppretta i 1930. Etter oppløysinga av Sovjetunionen i 1991 vart Evenkia eit av føderasjonssubjekta i den russiske føderasjonen, men òg framleis del av Krasnojarsk kraj. Sidan 2001 er Boris Zolotarjov guvernør i Evenkia. 17. april 2005 vart det vedtatt i ei folkerøysting at Evenkia, saman med Tajmyr skulle slåast saman med Krasnojarsk kraj. Dette skjedde 1. januar 2007.

Henta frå «http://nn.wikipedia.org../../../e/v/e/Evenkia.html»

Kategoriar: Evenkia | Russisk historie

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Български
- Català
- Deutsch
- Eesti
- English
- Esperanto
- Français
- 한국어
- Hrvatski
- Italiano
- Македонски
- Nederlands
- 日本語
- Polski
- Português
- Русский
- Српски / Srpski
- Suomi
- 中文